钦定古今图书集成/历象汇编/庶征典/第081卷 > 《瑞应图》 > 《甘露》
## 钦定古今图书集成/历象汇编/庶征典/第081卷 > 《瑞应图》 > 《甘露》

甘露者，神露之精也。“王者和风茂则降于草木，食之
令人寿。”

露色浓甘者，谓之“甘露。”王者施德惠，则甘露降于草
木。

甘露者，美露也。神灵之精，仁瑞之泽。其凝如脂，其甘
如饴，一名《膏露》，一名《天酒》。

王者德至于天，和气感，则甘露降于松柏。